**ΦΟΡΕΑΣ ΔΙΑΧΕΙΡΙΣΗΣ**

**ΠΡΟΣΤΑΤΕΥΟΜΕΝΩΝ ΠΕΡΙΟΧΩΝ**

**ΚΑΛΑΜΑ – ΑΧΕΡΟΝΤΑ - ΚΕΡΚΥΡΑΣ**

Ηγουμενίτσα,18-09-2019

Αρ. Πρωτ.:913

**ΕΠΑΝΑΛΗΨΗ ΠΡΟΚΗΡΥΞΗΣ ΔΗΜΟΣΙΑΣ ΣΥΜΒΑΣΗΣ**

 **(ΑΡΘΡΟΥ 122 Ν.4412/16)**

**ΑΔΑΜ: 19PROC005588871**

**«*ΦΕΡΟΥΣΑ ΙΚΑΝΟΤΗΤΑ ΚΑΙ ΚΑΤΕΥΘΥΝΣΕΙΣ ΓΙΑ ΤΗΝ ΑΝΑΔΕΙΞΗ ΚΑΙ ΤΗ ΔΙΑΧΕΙΡΙΣΗ ΤΩΝ ΕΠΙΣΚΕΠΤΩΝ ΣΤΗΝ ΠΡΟΣΤΑΤΕΥΟΜΕΝΗ ΠΕΡΙΟΧΗ ΤΩΝ ΣΤΕΝΩΝ ΑΧΕΡΟΝΤΑ*»**

**ΜΕ ΣΥΝΟΠΤΙΚΟ ΔΙΑΓΩΝΙΣΜΟ**

**ΜΕ ΕΚΤΙΜΩΜΕΝΗ ΑΞΙΑ 36.500,00€ ΧΩΡΙΣ ΦΠΑ (45.260,00 € ΜΕ ΦΠΑ)**



**ΤΟ ΕΡΓΟ ΣΥΓΧΡΗΜΑΤΟΔΟΤΕΙΤΑΙ ΑΠΟ ΤΗΝ ΕΥΡΩΠΑΪΚΗ ΕΝΩΣΗ (Ε.Τ.Π.Α.) ΚΑΙ ΑΠΟ ΕΘΝΙΚΟΥΣ ΠΟΡΟΥΣ**





**ΕΥΡΩΠΑΪΚΗ ΕΝΩΣΗ**

**ΕΥΡΩΠΑΪΚΟ ΤΑΜΕΙΟ ΠΕΡΙΦΕΡΕΙΑΚΗΣ ΑΝΑΠΤΥΞΗΣ**

1. **Αναθέτουσα Αρχή**

Επίσημη Επωνυμία: Φορέας Διαχείρισης Καλαμά - Αχέροντα - Κέρκυρας

Ταχ. Δ/νση: 5ο χλμ. Εθνικής Οδού Ηγουμενίτσας - Σαγιάδας

Ηλεκτρονικό ταχυδρομείο: info@kalamas-acherontas.gr

Δ/νση στο διαδίκτυο: www.kalamas-acherontas.gr

Αρμόδιος για πληροφορίες: Αλεξάνδρα Ράπτη

Τηλέφωνο :2665021319

1. **Επικοινωνία:**

α) Τα έγγραφα της σύμβασης είναι διαθέσιμα για ελεύθερη, πλήρη, άμεση & δωρεάν ηλεκτρονική πρόσβαση στην διεύθυνση (URL) : www.kalamas-acherontas.gr

β) Οι προσφορές πρέπει να υποβάλλονται στη διεύθυνση: «Φορέας Διαχείρισης Καλαμά – Αχέροντα – Κέρκυρας, 5ο χλμ. Εθνικής Οδού Ηγουμενίτσας – Σαγιάδας, 46100 Ηγουμενίτσα»

γ) Περαιτέρω πληροφορίες είναι διαθέσιμες από την προαναφερθείσα διεύθυνση.

1. **Τύπος Αναθέτουσας Αρχής & Δραστηριότητα που αυτή ασκεί**

Η Αναθέτουσα Αρχή είναι Οργανισμός Δημοσίου Δικαίου (Νομικό Πρόσωπο Ιδιωτικού Δικαίου), αποτελεί μη κεντρική αναθέτουσα αρχή και ανήκει στην Γενική Κυβέρνηση (Υποτομέας Κεντρικής Κυβέρνησης).

1. **Κωδικός Κύριου Λεξιλογίου CPV**

Η κύρια δραστηριότητα της Αναθέτουσας Αρχής είναι το Περιβάλλον

Οι παρεχόμενες υπηρεσίες κατατάσσονται στους ακόλουθους κωδικούς του Κοινού Λεξιλογίου δημοσίων συμβάσεων (CPV): 90700000-4 Περιβαλλοντικές Υπηρεσίες και συμπληρωματικού 90710000-7 Διαχείριση περιβάλλοντος*.*

Είδος Σύμβασης: Υπηρεσίες

1. **Τόπος Εκτέλεσης**

Η αποσφράγιση των προσφορών, που έχουν έγκαιρα υποβληθεί, θα πραγματοποιηθεί από την Επιτροπή Διενέργειας Διαγωνισμού στα γραφεία του Φορέα Διαχείρισης.

1. **Τίτλος έργου - Αντικείμενο σύμβασης**

«*Φέρουσα ικανότητα και κατευθύνσεις για την ανάδειξη και τη διαχείριση των επισκεπτών στην προστατευόμενη περιοχή των Στενών Αχέροντα*»

Το αντικείμενο του διαγωνισμού αφορά στον σχεδιασμό της άσκησης δράσεων αναψυχής και οικοτουριστικών δραστηριοτήτων ήπιας μορφής, καθώς και στην αποτύπωση κατευθύνσεων για την ορθολογική διαχείριση των επισκεπτών στα Στενά του Αχέροντα, συμβάλλοντας στην επίτευξη των μέγιστων ωφελειών που μπορεί αυτή να προσφέρει στην κοινωνία και την οικονομία στον τομέα του τουρισμού, διασφαλίζοντας παράλληλα την προστασία και διατήρηση των οικοσυστημάτων της περιοχής. Το έργο θα υλοποιηθεί σε δύο φάσεις:

Η Φάση Α περιλαμβάνει (α) την αποτύπωση της υφιστάμενης κατάστασης σε σχέση με την άσκηση των τουριστικών και αναψυχικών δραστηριοτήτων στην περιοχή, καθώς και της κίνησης των επισκεπτών και (β) την αποτύπωση των πιέσεων που ασκούνται από τις αναψυχικές δραστηριότητες.

Η Φάση Β περιλαμβάνει (α) τη σύνταξη κατευθύνσεων για τη διαχείριση των επισκεπτών με εκτίμηση της φέρουσας ικανότητας και (β) τη σύνταξη προτάσεων για δράσεις και παρεμβάσεις για τον σχεδιασμό και την προώθηση του αειφόρου τουρισμού στην περιοχή.

1. **Εκτιμώμενη συνολική αξία:**

Η εκτιμώμενη αξία της σύμβασης ανέρχεται στο ποσό των 36.500,00€ χωρίς ΦΠΑ (προϋπολογισμός με ΦΠΑ 24%: 45.260,00).

1. **Εναλλακτικές προσφορές:**

Δεν επιτρέπονται εναλλακτικές προσφορές

1. **Διάρκεια Σύμβασης:**

Η διάρκεια της Σύμβασης ορίζεται σε έξι (6μήνες από την υπογραφή της, ως εξής:

Φάση Α: τρεις (3) μήνες από την υπογραφή της σύμβασης

Φάση Β: τρεις (3) μήνες από την παραλαβή της Α Φάσης.

Στην ανωτέρω διάρκεια της σύμβασης δεν περιλαμβάνεται και ο απαιτούμενος χρόνος για της εξέταση και παραλαβή των παραδοτέων από την αρμόδια επιτροπή της Αναθέτουσας Αρχής, μέσω της έκδοσης των αντίστοιχων πρακτικών και της έγκρισης αυτών από το Διοικητικό Συμβούλιό της.

Η συνολική διάρκεια της σύμβασης μπορεί να παρατείνεται μετά από αιτιολογημένη απόφαση της αναθέτουσας αρχής μέχρι το 50% αυτής ύστερα από σχετικό αίτημα του αναδόχου που υποβάλλεται πριν από τη λήξη της διάρκειάς της, σε αντικειμενικά δικαιολογημένες περιπτώσεις που δεν οφείλονται σε αποκλειστική υπαιτιότητα του αναδόχου. Αν λήξει η συνολική διάρκεια της σύμβασης, χωρίς να υποβληθεί εγκαίρως αίτημα παράτασης ή, αν λήξει η παραταθείσα, κατά τα ανωτέρω, διάρκεια, χωρίς να υποβληθούν στην αναθέτουσα αρχή τα παραδοτέα της σύμβασης, ο ανάδοχος κηρύσσεται έκπτωτος. Αν οι υπηρεσίες παρασχεθούν από υπαιτιότητα του αναδόχου μετά τη λήξη της διάρκειας της σύμβασης, και μέχρι λήξης του χρόνου της παράτασης που χορηγήθηκε επιβάλλονται εις βάρος του ποινικές ρήτρες, σύμφωνα με το άρθρο 218 του ν. 4412/2016 και το άρθρο 5.2.2 της παρούσας.

1. **Προϋποθέσεις συμμετοχής**

Δικαίωμα συμμετοχής στη διαδικασία σύναψης της παρούσας σύμβασης έχουν φυσικά ή νομικά πρόσωπα και, σε περίπτωση ενώσεων οικονομικών φορέων, τα μέλη αυτών, που είναι εγκατεστημένα σε:

α) κράτος-μέλος της Ένωσης,

β) κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

2. Οι ενώσεις οικονομικών φορέων, συμπεριλαμβανομένων και των προσωρινών συμπράξεων, δεν απαιτείται να περιβληθούν συγκεκριμένη νομική μορφή για την υποβολή προσφοράς.

3. Στις περιπτώσεις υποβολής προσφοράς από ένωση οικονομικών φορέων, όλα τα μέλη της ευθύνονται έναντι της αναθέτουσας αρχής αλληλέγγυα και εις ολόκληρον.

1. **Λόγοι αποκλεισμού**

Σύμφωνα με το άρθρο 73 του Ν.4412/16 και το άρθρο 2.2.2 της διακήρυξης.

1. **Κριτήρια επιλογής**

Απαιτείται οι οικονομικοί φορείς να διαθέτουν Τεχνική και επαγγελματική ικανότητα όπως περιγράφονται στο άρθρο 2.2.3 και 2.2.4 της διακήρυξης.

1. **Διαδικασία Ανάθεσης**

Ανοικτή Διαδικασία. Ο διαγωνισμός θα διεξαχθεί με τη διαδικασία του συνοπτικού διαγωνισμού του άρθρου 117 του ν. 4412/2016 και υπό τις προϋποθέσεις του νόμου αυτού και τους ειδικότερους όρους της Διακήρυξης

1. **Κριτήριο Ανάθεσης της Σύμβασης**

Η σύμβαση θα ανατεθεί με το κριτήριο της πλέον συμφέρουσας από οικονομική άποψη προσφοράς, βάσει βέλτιστης σχέσης ποιότητας τιμής.

1. **Ημερομηνία λήξης της προθεσμίας υποβολής των προσφορών**:

Η καταληκτική ημερομηνία παραλαβής των προσφορών είναι η 18-10-2019 και ώρα 11:00 π.μ.

1. **Φάκελοι προσφορών**

Οι φάκελοι των προσφορών υποβάλλονται εντός της προθεσμίας του άρθρου 1.5 της Διακήρυξης με κατάθεσή τους στο πρωτόκολλο της αναθέτουσας αρχής, στην παρακάτω ταχυδρομική διεύθυνση:

«*Φορέας Διαχείρισης Καλαμά - Αχέροντα - Κέρκυρας, 5ο χλμ. Εθνικής Οδού Ηγουμενίτσας - Σαγιάδας, 46100 Ηγουμενίτσα»*

1. **Χρόνος ισχύος προσφορών:**

Οι υποβαλλόμενες προσφορές ισχύουν και δεσμεύουν τους οικονομικούς φορείς για διάστημα έξι (6) μηνών από την ημερομηνία λήξης της προθεσμίας υποβολής των προσφορών.

1. **Ημερομηνία και ώρα αποσφράγισης των προσφορών**

Η Επιτροπή Διαγωνισμού στην καθορισμένη από την Διακήρυξη ημέρα και ώρα (18-10-2019 και ώρα 11:00 π.μ.) ή μετά τη λήξη της παραλαβής σύμφωνα με τα ειδικότερα προβλεπόμενα στο άρθρο 2.4.2 της διακήρυξης, αποσφραγίζει τους φακέλους των προσφορών.

1. **Πρόσωπα τα οποία επιτρέπεται να παρίστανται στην αποσφράγιση**

Στην αποσφράγιση των προσφορών παρίσταται η επιτροπή διαγωνισμού.

1. **Γλώσσα Διαδικασίας**

Οι προσφορές και τα περιλαμβανόμενα σε αυτές στοιχεία, καθώς και τα αποδεικτικά έγγραφα συντάσσονται στην ελληνική γλώσσα ή συνοδεύονται από επίσημη μετάφρασή τους στην ελληνική γλώσσα.

1. **Χρηματοδότηση**

Η παρούσα σύμβαση χρηματοδοτείται από την Ευρωπαϊκή Ένωση (Ευρωπαϊκό Ταμείο Περιφερειακής Ανάπτυξης) και από εθνικούς πόρους μέσω του ΠΔΕ. Ειδικότερα, η παρούσα σύμβαση χρηματοδοτείται από Πιστώσεις του Προγράμματος Δημοσίων Επενδύσεων (αριθ. ενάριθ. έργου ΣΑΕΠ 018/1).

1. Προβλέπεται η δυνατότητα για την κατακύρωση σε ποσοστό 30% στην περίπτωση της μεγαλύτερης ποσότητας και ποσοστό 50% στην περίπτωση μικρότερης ποσότητας.
2. **Διαδικασίες Προσφυγής**
3. Σε περίπτωση ένστασης κατά πράξης ή παράλειψης της αναθέτουσας αρχής, η προθεσμία άσκησής της είναι πέντε (5) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα ή από τη συντέλεση της παράλειψης.

Η ένσταση κατά της διακήρυξης ή της πρόσκλησης υποβάλλεται σε προθεσμία που εκτείνεται μέχρι το ήμισυ του χρονικού διαστήματος από τη δημοσίευση της διακήρυξης στο ΚΗΜΔΗΣ ή την αποστολή της πρόσκλησης, κατά περίπτωση, μέχρι την καταληκτική ημερομηνία υποβολής των προσφορών.

1. Η ένσταση υποβάλλεται ενώπιον της αναθέτουσας αρχής, η οποία αποφασίζει εντός προθεσμίας δέκα (10) ημερών από την κοινοποίηση της ένστασης η οποία μπορεί να γίνει και με ηλεκτρονικά μέσα. Στην περίπτωση της ένστασης κατά της διακήρυξης ή της πρόσκλησης η αναθέτουσα αρχή αποφασίζει σε κάθε περίπτωση πριν την καταληκτική ημερομηνία υποβολής των προσφορών. Με την άπρακτη πάροδο των ανωτέρω προθεσμιών τεκμαίρεται η απόρριψη της ένστασης. Για το παραδεκτό της άσκησης ένστασης, απαιτείται, με την κατάθεση της ένστασης, η καταβολή παράβολου, υπέρ του Δημοσίου, ποσού ίσου με το ένα τοις εκατό (1%) επί της εκτιμώμενης αξίας της σύμβασης. Το παράβολο αυτό αποτελεί δημόσιο έσοδο. Το παράβολο επιστρέφεται με πράξη της αναθέτουσας αρχής, αν η ένσταση γίνει δεκτή ή μερικώς δεκτή από το αποφασίζον διοικητικό όργανο.
2. Με κοινή απόφαση των Υπουργών Οικονομίας, Ανάπτυξης και Τουρισμού, Οικονομικών και Υποδομών, Μεταφορών και Δικτύων μπορεί να αναπροσαρμόζεται το ύψος του ανωτέρω παράβολου.
3. Η προθεσμία για την άσκηση ένστασης της παραγράφου 1 και η άσκησή της κωλύουν τη σύναψη της σύμβασης. Κατά τα λοιπά, η άσκηση της ένστασης δεν κωλύει την πρόοδο της διαγωνιστικής διαδικασίας.
4. Όποιος έχει έννομο συμφέρον, μπορεί να ζητήσει την αναστολή εκτέλεσης και την ακύρωση της πράξης ή της παράλειψης της Αναθέτουσας Αρχής που εκδίδεται ή συντελείται επί της ένστασης της προηγούμενης παραγράφου, ενώπιον του Διοικητικού Εφετείου της έδρας της αναθέτουσας αρχής, κατά τα οριζόμενα στο π.δ. 18/1989 (Α΄ 8).

Η άσκηση της ένστασης της παραγράφου 1 αποτελεί προϋπόθεση για την άσκηση των ενδίκων βοηθημάτων του παρόντος. Πέραν από την ενδικοφανή αυτή προσφυγή δεν χωρεί καμία άλλη τυχόν προβλεπόμενη από γενική διάταξη ενδικοφανής προσφυγή ή ειδική προσφυγή νομιμότητας.

Το παράβολο για την άσκηση της αίτησης ακύρωσης και της αίτησης αναστολής υπολογίζεται σύμφωνα με τα οριζόμενα στο δεύτερο εδάφιο της παρ. 1 του άρθρου 36 του π.δ. 18/1989 (Α΄ 8).

1. **Δημοσιότητα**

Η Διακήρυξη καταχωρήθηκε στο Κεντρικό Ηλεκτρονικό Μητρώο Δημοσίων Συμβάσεων (ΚΗΜΔΗΣ).

Η προκήρυξη (περίληψη της Διακήρυξης) όπως προβλέπεται στην περίπτωση 16 της παραγράφου 4 του άρθρου 2 του Ν. 3861/2010, αναρτήθηκε στο διαδίκτυο, στον ιστότοπο <http://et.diavgeia.gov.gr/> (ΠΡΟΓΡΑΜΜΑ ΔΙΑΥΓΕΙΑ).

Η Διακήρυξη καταχωρήθηκε στην ιστοσελίδα της αναθέτουσας αρχής, στη διεύθυνση (URL):

[www.kalamas-acherontas.gr](http://www.kalamas-acherontas.gr) στην διαδρομή:<http://www.kalamas-acherontas.gr/anakoinwseis-prokyrhxeis> στις 20/09/2019

Η Προκήρυξη (περίληψη της Διακήρυξης) δημοσιεύεται σε μια (1) τοπική εφημερίδα. Οι δαπάνες δημοσίευσης της διακήρυξης στον ελληνικό τύπο βαρύνουν, σε κάθε περίπτωση, τον ανάδοχο και εισπράττονται κατά την πληρωμή της σύμβασης.

1. **Εγγυήσεις:**

Για την υπογραφή της σύμβασης απαιτείται η παροχή εγγύησης καλής εκτέλεσης, σύμφωνα με το άρθρο 72 παρ. 1 β) του ν. 4412/2016, το ύψος της οποίας ανέρχεται σε ποσοστό 5% επί της αξίας της σύμβασης, εκτός ΦΠΑ, και κατατίθεται πριν ή κατά την υπογραφή της σύμβασης.

Ημερομηνία 20/09/2019

Ο Πρόεδρος του Δ.Σ.

Μάρκος Νικολάου